بائبلی بنیادیں – ساتواں ماڈیول – نیا عہد
تبادلہِ خیال کے لئے سوالات
1. اس سبق میں آپ نے سب سے اہم بات کیا سیکھی؟ یا ایسا کیا پہلو تھا جو آپ کی سمجھ میں نہیں آیا؟
2. خدا  نےاپنی بادشاہی چلانے کے لیے ہر عہد  کے نمائندوں کے زریعے عہد قائم کئے۔ پرانے اور نئے عہدنامے کے عہد  وں کی فہرست بنائیں اور وضاحت کریں۔
3. مسیح کلیسیا کے نئے عہد کانمائندہ ہے۔ نئے عہد کی یہ صورت آپ کو نئے  عہدنامے کی تعلیمات اور الہٰیات کو سمجھنے میں کس طرح مدد دیتی ہے؟
4. خدا کی بادشاہی کے مقاصد کو مدنظر رکھتے ہوئے، آپ اپنی ناکامیوں سے کس طرح نمٹتے ہیں؟
5. آپ کی ذاتی ناکامیوں نےآپ کی نظر میں مسیح کے کام کی قدر و قیمت کو کس طرح بڑھایا ہے؟
6. "عام فضل" کے تصور نے غیر مسیحیوں اور ان کی سماجی خدمات کے بارے میں آپ کی سوچ کو کس طرح تبدیل کیا ہے؟
7. خدا نے وعدہ کیا کہ وہ اپنا ہاتھ بڑھائے گا اور اپنا قانون ہمارے دلوں پر لکھے گا۔ اپنی زندگی میں اس وعدے کی بِنا پر ہونے والے کُچھ تجربات بیان کریں۔
8. آپ دوسروں کے دِلوں میں خدا کے ساتھ عہد میں شامل ہونے کی خواہش کس طرح پیدا کر سکتے ہیں؟
9. خدا اپنے لوگوں کی وفاداری کو آزماتا ہے۔ خدا کی طرف سے وقتی مصیبتوں اور آزمائشوں نے آپ کو رُوحانی طور پر کِس طرح متاثر کیا ہے؟
10. آپ اپنے موجودہ حالات میں خدا سے کیے گئے عہد کی تعمیل  پُرجوش ہو کر اور خوشی سے کس طرح کر سکتے ہیں؟
11. بطور سچے ایماندار، ہم نئی جلالی دُنیا میں اپنی ابدی میراث حاصل کریں گے۔ آپ اس وعدے کو کس طرح  استعمال کر سکتے ہیں، کہ خودآپ کو اور دوسروں کو ثابت قدم رہنے کے لیے تحریک مِلے؟
نظرِ ثانی اور جائزہ:
جس طرح آدم، نوح، موسیٰ، ابراہیم، اور داؤد پرانے عہدنامے میں خدا کے لوگوں کے عہد نمائندے تھے (اور وہ مسیح کی طرف اشارہ کرتے ہیں)، اُسی طرح یسوع مسیح نئے عہدنامے میں خدا کے لوگوں کا نمائندہ ہے۔ خدا باپ نئے عہد میں زندگی کے ہر پہلو کومسیح کے ذریعےچلاتا ہے، جو کلیسیا کا نمائندہ ہے۔ یہی وجہ ہے کہ ہم کہتے ہیں کہ  مسیح نئے عہدنامے کا مرکز ہے۔
کیس اسٹڈی:
جب لوگ کوئی اچھی کتاب پڑھتے ہیں یا اچھی فلم دیکھتے ہیں، تو وہ اکثر خود کو کہانی کے ہیرو سے وابستہ کرتے ہیں اور چاہتے ہیں کہ وہی ہیرو بنیں۔ دراصل یہی بات کہانی کو دلچسپ بناتی ہے: یعنی خود کو ہیرو تصور کرنا۔ مگر بائبل کی کہانی بنیادی طور پر مختلف ہے۔ اس کہانی میں، یسوع مسیح ہی اصل ہیرو ہیں۔ وہ کوئی ہم سے بہت اوپر کا خدائی ہیرو ہی نہیں بلکہ ہمارا انسانی ہیرو بھی ہے۔ حقیقت میں، آدم، نوح، موسیٰ، ابراہیم اور داؤد، پرانے عہدنامے کے عہد کے نمائندے تھے جو اصل ہیرو، مسیح کی طرف اشارہ کرتے تھے۔ اسی وجہ سے بہت سے لوگ جو کہتے ہیں کہ وہ بائبل کو سمجھنے میں مشکل محسوس کرتے ہیں، وہ شاید  اصل  میں   بغیر سوچے سمجھے یہ شکایت کر رہے ہوتے ہیں کہ بائبل کی کہانی خود انہیں ہیرو بننے کی اجازت نہیں دیتی۔
غور و خوض کے سوالات:
1. جب آپ بائبل پڑھتے ہیں تو آپ کی نظر میں ہیرو کون ہوتا ہے؟ اپنے تدریسی گروپ میں درج ذیل موضوع پر گفتگو کریں: نئے اور پرانے عہدنامے میں مسیح  کی واضح مرکز ی حیثیت کے باوجود، بہت سے لوگ بائبل کی کہانی کو اپنی   سوچ کے مطابق ڈھالنے کی کوشش کرتے ہیں۔ اس لیے وہ ایسی باتیں اخذ کرتے ہیں جو   بائبل  کے  بیان  کے اصل مقصد سے ہٹ کر ہوتی ہیں، جیسے:
· میں خاص ہوں کیونکہ میں مقدس ہوں۔
· میں خاص ہوں کیونکہ میں محبت کرنے والا ہوں۔
· میں خاص ہوں کیونکہ میں سچا ہوں۔
· میں خاص ہوں کیونکہ میں ________ ہوں۔
 2 -اپنے تدریسی گروپ میں مسیح کے اصل کردار پر غور کریں: وہی حقیقت میں مقدس، محبت کرنے والا، سچا، صاحبِ حکمت، بہادر اور ____________ (خالی جگہ پُر کریں) ہے۔
 3-ا پنی ثقافت میں موجود چند ہیروز کی فہرست تیار کریں۔ اِن میں (1) تاریخی شخصیات، (2) آج کے دور کی زندہ شخصیات، (3)مُختلف اقسام کی شخصیات (ــــــــ  کام کرنے والے  )، یا (4) فلموں یا کہانیوں کے کردار ہو سکتے ہیں۔ پھر مسیح کے ہیرو ہونے کا ان ثقافتی ہیروز سے موازنہ کریں۔     اس مشق  پر کام کرتے ہُوئےآپ کے دِل میں  مسیح کے لیے   تعظیم کا احساس پیدا ہوگا۔
عملی مشق:
• اپنے تدریسی گروپ کے ہر فرد سے کہیں کہ کم از کم 5 ایسے غیر مسیحیوں سے گفتگو کریں جو جواب دینے پر آمادہ ہوں، اور پوچھیں کہ ان کا ہیرو کون ہے۔ اگر آپ ایسے لوگوں کوذاتی طور جانتے ہیں، تو یہ مزید آسان ہو گا۔ اگر آپ زیادہ غیرمسیحیوں کو ذاتی طور پرنہیں جانتے، تو تحقیق کرنے والے کے طور پر رابطہ کریں (جو کہ حقیقت میں درست ہو گا)۔ان کا ہیرو کوئی مخصوص شخص ہو سکتا ہے یا کسی خاص قسم کا انسان، یا وہ کہہ سکتے ہیں کہ ان کا کوئی ہیرو نہیں ہے۔ان سے اس جواب کی وجہ پوچھیں۔پوچھیں کہ کیا انہوں نے کبھی یسوع کو ہیرو کے طور پر دیکھا ہے؟ اگر ہاں یا نہیں، تو اس کی وضاحت مانگیں۔اپنی تحقیق کا خلاصہ تحریر کریں۔اپنی تحقیق کی بنیاد پر انجیل کی پیشکش کا ایک خاکہ تیار کریں جو کسی نہ کسی انداز میں یسوع کو ہیرو کے طور پر پیش کرے۔

